De siste ukene mente flere at Nettavisens kampanje mot byrådet i Oslo, og da spesielt Miljøpartiet De Grønne og Lan Marie Nguyen Berg, nådde en slags topp. I en mye diskutert Facebook-post koblet Nettavisen Nguyen Bergs pålagte sikkerhetstiltak – blant annet etter den massive dekningen rundt henne – sammen med samferdselspolitikken til byrådet.

Nettavisen fikk blant annet kritikk for sin kampanje fra Medier24. I en slags beklagelse forklarer nyhetsredaktør Erik Stephansen at de ikke støtter hetsen mot Nguyen Berg. Ledelsen til Nettavisen er flinke på forretning, og forstår godt hva som fungerer. Samtidig er de del av den redaksjonelle pressen og følger Vær Varsom-plakaten og Redaktørplakaten. Innrømmelsene fra Stephansen og refleksjonen rundt hva som kan gjøres bedre, var derfor ryddig og på sin plass.

De reaksjonære